S T A N O V I S K O

hlavnej kontrolórky obce Dubová k návrhu záverečnému účtu obce 
za rok 2011

V súlade s §  18 f, ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k záverečnému účtu Obce Dubová za rok 2006 (ďalej len „záverečný účet“). 
      Odborné stanovisko  (ďalej len stanovisko) som spracovala na základe návrhu záverečného účtu obce Dubová za rok 2011.

A.	VÝCHODISÁ SPRACOVANIA ODBORNÉHO STANOVISA K NÁVRHU ZÁVEREČNÉHO ÚČTU
Pri spracovaní stanoviska som vychádzala z posúdenia predloženého návrhu záverečného účtu obce Dubová.

1.	Zákonnosť predloženého návrhu záverečného účtu obce za rok 2011.

    Súlad so všeobecne záväznými právnymi predpismi

V zmysle § 16 zákona č. 583/2004 Z. z. o rozpočtových pravidlách, územnej samosprávy, v znení neskorších predpisov (ďalej len „zákon č. 583/2004 Z. z.“)sú údaje o rozpočtovom hospodárení po ukončení rozpočtového roka súhrnne spracované do záverečného účtu obce, vrátane finančných vzťahov k  rozpočtovým organizáciám zriadených obcou. 
Záverečný účet obce v súlade s § 10 ods. 3 zákona č. 583/2004 Z.z. obsahuje, údaje o plnení rozpočtu, v členení na bežné príjmy a výdavky (bežný rozpočet), kapitálové príjmy a výdavky (kapitálový rozpočet) a finančné operácie.

     Dodržanie informačnej povinnosti

 Návrh záverečného účtu bol verejne sprístupnený na úradnej tabuli a internetovej stránke  obce v zákonom stanovenej lehote, t. j. najmenej 15 dní pred jeho schválením v súlade s § 9 ods. 2 zákona č. 369/1990 Zb. o obecnom zriadení a § 16 ods. 9 zákona č.  583/2004 Z. z. o rozpočtových pravidlách územnej samosprávy.

   Dodržanie povinnosti auditu

 Obec Dubová v súlade s ustanovením § 16 ods. 3 zákona č.  583/2004 Z. z.   o rozpočtových pravidlách územnej samosprávy a § 9 ods. 4  zákona č. 369/1990 Zb. o obecnom zriadení,  splnilo povinnosť dať si overiť účtovnú závierku. Správa nezávislého audítora určeného pre  Obec Dubová za rok 2011 v čase spracovania Stanoviska bola v stave spracovania auditorku p. Ing. Habartovou.

2. Metodická správnosť predloženého záverečného účtu obce za rok 2011

    Predložený návrh záverečného účtu bol spracovaný podľa § 16 zákona č. 583/2004 Z. z. o rozpočtových pravidlách územnej samosprávy. Obsahuje najmä údaje o plnení rozpočtu v členení podľa § 10 ods. 3 tohto zákona v súlade z rozpočtovou klasifikáciou, bilanciou aktív a pasív, prehľad o stave a vývoji dlhu, údaje o hospodárení rozpočtových organizácií   v pôsobnosti  obce Dubová.

    Údaje o plnení rozpočtu boli spracované podľa rozpočtovej klasifikácie v zmysle opatrenia MF SR č. MF/010175/2004-42 zo dňa 8.decembra 2004, ktorým sa stanovuje druhová, organizačná a ekonomická klasifikácia rozpočtovej klasifikácie, ktorá je záväzná pri zostavovaní, sledovaní a vyhodnocovaní rozpočtov územnej samosprávy.
   Návrh záverečného účtu v oblasti príjmov bol spracovaný podľa ekonomickej klasifikácie na úrovni hlavnej kategórie a položky.
   Návrh záverečného účtu v oblasti plnenia rozpočtu výdavkov bol spracovaný a predložený podľa funkčnej klasifikácie na úrovni oddiel, skupina, trieda, podtrieda a podľa ekonomickej klasifikácie na úrovni hlavnej kategórie a kategórie.   

B.	SPRACOVANIE ZÁVEREČNÉHO ÚČTU

Obec  postupovala podľa § 16 ods. 1 zákona č. 583/2004 Z. z. o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrne spracovala do záverečného účtu. V súlade s § 16 ods. 2 tohto zákona finančne usporiadala svoje hospodárenie vrátane finančných vzťahov. Ďalej usporiadala  finančné vzťahy k ŠR. Predložený návrh záverečného účtu obsahuje povinné náležitosti podľa § 16 ods. 5 zákona č. 583/2004 Z. . o rozpočtových pravidlách územnej samosprávy: údaje o plnení rozpočtu podľa § 10 ods. 3 tohto zákona v súlade s rozpočtovou klasifikáciou, bilanciu aktív a pasív,  prehľad o stave a vývoji dlhu a údaje o hospodárení rozpočtovej organizácie.

1.	ÚDAJE O PLNENÍ ROZPOČTU

Finančné hospodárenie obce v roku 2011 sa riadilo:
-	 rozpočtom, ktorý bol schválený uznesením obecného zastupiteľstva č.5/2011   zo dňa 1.3.2011. 
Zmenami rozpočtu (§ 14 zákona č. 583/2004 Z.z.), ktoré boli schválené uzneseniami obecného zastupiteľstva:
-	I. zmena  – rozpočtové opatrenie č.1 dňa 20.4.2011
-	II.zmena  - rozpočtové opatrenie č.2 dňa 29.6.2011
-	III. zmena  -   rozpočtové opatrenie č.3 dňa 31.7.2011
-	IV. zmena  - rozpočtové opatrenie č.4 dňa 31.8.2011
-	V. zmena  - rozpočtové opatrenie č.5 dňa 12.10.2011
-	VI. zmena - rozpočtové opatrenie č.6 dňa 31.10.2011
-	VII. zmena - rozpočtové opatrenie č.7 dňa 15.12.2011
-	VIII. zmena - rozpočtové opatrenie č.8 dňa 30.12.2011

Dubová  2011	Schválený rozpočet 	Po úpravách	Skutočnosť k 31.12.2011	Plnenie  skutočnosti k upravenému rozpočtu	
					
 	Bežný Rozpočet	
príjmy	313 990	404 452	437 655	108,21	
výdavky	389 380	395 280	354 319	89,64	
Bežný rozpočet (výsledok hospod. – prebytok/schodok)	-75 390	9 172	83 336	 	
 	Kapitálový Rozpočet	
príjmy	204 622	204 622	204 621	100,00	
výdavky	 	269 989	267 809	99,19	
Kapit. rozpočet (výsledok hospod. – prebytok/schodok)	204 622	-65 367	-63 188	 	
 	R o z p o č e t    c e l k o m  (bežný + kapitálový)	
príjmy	518 612	609 074	642 276	105,45	
výdavky	389 380	665 269	622 128	93,52	
VÝSLEDOK HOSPODÁRENIA
(prebytok/schodok rozpočtu spolu)	129 232	-56 195	20 148	 	
 	Finančné operácie	
príjmy	91 970	91 970	91 923	99,95	
výdavky	91 970	13 145	18 999	144,53	
Financné operácie (výsledok hosp. z financných operácií)	0	78 825	72 924	 	
 	Rozpočet    c e l k o m (bežný, kapitálový + FO)	
príjmy	610 582	701 044	734 200	104,73	
výdavky	481 350	678 414	641 127	94,50	
VÝSLEDOK celkového rozpočtového hospodárenia	129 232	22 630	93 073	 	

     Výsledok hospodárenia zistený podľa § 2 písm. b) a c) a § 10 ods. 3 písm. a) a b) zákona c. 583/2004 Z. z. je prebytok rozpočtu obce vo výške 93 073,- €. 
        Výsledok  celkového rozpočtového hospodárenia za rok 2011 predstavuje  sumu  111 925,13 €.

Príjmová časť

	Celkové príjmy rozpočtu za rok 2010 boli po úpravách vo výške  701 044,-  €. Skutočné príjmy boli v objeme  734 200,- €, čo predstavuje 104,73 % plnenie rozpočtu. Z hľadiska ekonomickej klasifikácie možno rozčleniť príjmy nasledovne:

Klasifikácia	Príjmová časť	Podiel na celkových príjmoch   [%]	
	 [Sk]		
	k 31.12.2010	k 31.12. 2011	Rozdiel	2010	2011	Rozdiel	
Daňové príjmy	190 083	210 647	20 564	30,20	28,69	-1,51	
Nedaňové príjmy	348 202	134 954	-213 248	55,32	18,38	-36,94	
Vlastné príjmy:	538 285	345 601	-192 684	85,52	47,07	-38,45	
Ostatné príjmy	1 891	1 592	-299	0,30	0,22	-0,08	
Granty a transfery	59 743	90 463	30 720	9,49	12,32	2,83	
Kapitálové príjmy	0	204 622	204 622	0,00	27,87	27,87	
Finančné operácie	29 482	91 923	62 441	4,68	12,52	7,84	
PRIJMY CELKOM	629 401	734 201	104 800	100,00	100,00	0,00	

Príjmová časť bežného rozpočtu bola naplnená na 108,21 % vo výške 437 655,-  € a oproti upravenému rozpočtu boli naplnené na 108,21 %.  Najväčšiu položku predstavuje výnosy z daní  a podielové dane.

Vlastné príjmy rozpočtu (daňové a nedaňové) v roku 2011 predstavovali čiastku          345 601,- €, čo je 47,07 % z celkových príjmov obce, čo však  k 31.12.2010  predstavovalo až 85,52 %-ný podiel na celkových prímoch. Taktiež to je oproti minulému roku na príjme  o          192 684,- € menej. 
Z vlastných príjmov daňové príjmy  v r. 2011 vzrástli o 20 564,- € oproti skutočnosti k 31.21.2010 a tvorili 28,69 %-ný podiel na celkových príjmoch. Naproti tomu nedaňové príjmy bežného rozpočtu  zaznamenali oproti skutočnosti v r. 2010 pokles a to vo výške o 213 248,- € čo bolo spôsobené nižším príjmom zo správnych poplatkov. 
Významnou príjmovou položkou pre obec sú príjmy z týchto správnych poplatkov (skládky odpadu), ktoré v uplynulom roku predstavovali sumu 114 995,- € z celkových nedaňových príjmov, ale oproti r. 2010 je to o 210 858,- € menej.

Bežné granty a transfery  boli  vo výške 90 463,- €, čo oproti upravenému rozpočtu predstavuje nárast o 30 743,- € menej.  Najväčšia časť príjmov bola na školstvo, a na podporu zamestnanosti z UPSVaR Pezinok. Taktiež významnou zložkou bola dotácia z ÚV SR na povodňové opatrenia, čím bol aj spôsobený minuloročný nárast grandov a dotácií.

Príjmová časť kapitálového rozpočtu bola naplnená  vo výške  100 %  a to vo výške 204 622,-  € oproti upravenému rozpočtu, ktorý bol tvorený najmä dotáciami zo ŠR a EÚ v prípade z MVRR SR na projekt „Revitalizácia centrálnej zóny v obci Dubová – I.etapa“. 
	
	      Finančné operácie predstavovali čiastku 91 923,- € a tvorené sú z prostriedkov z predchádzajúcich rokov i z ostatných príjmov obce či fondov  VÚC s kladným  dopadom na celkový vývoj hospodárenia obecnej časti.

Výdavková časť

	Celkové výdavky rozpočtu boli po úpravách schválené vo výške 678 414,-  €. Skutočné čerpanie  výdavkov  bolo v čiastke 641 127,- € ,  čo  predstavuje  94,50  %  plnenie   rozpočtu, čo   je o 159 777 ,-  € viac  ako bolo plánované na začiatku roka. 
	Výdavková  časť bežného  rozpočtu   bola   naplnená   na 89,64  % v sume 354 319,- €  čo  je len  o 40 961,- € menej výdavkov, ako bola úprava  čerpania. Najväčšia časť okrem samotnej správy obce bola čerpaná na vzdelávanie (MŠ+ZŠ+ŠJ+ŠK) Ďalšou významnou položkou vo výdavkoch obce je oblasť sociálnych služieb z čoho podpora v nezamestnanosti tvorila výdavky vo výške 39 933,39 €
Výdavková časť kapitálového rozpočtu bola naplnená na 99,2  % v sume 267 809,- €.  oproti  upravenému rozpočtu. Najväčšiu časť kapitálových výdavkov tvoril program „Prostredie pre život“ kde bolo vyčerpaných 194 884,42 €. 

2.	BILANCIA AKTÍV A PASÍV

Celková hodnota majetku  obce Dubová v roku 2011 bola  1 166 261,-  € . Najvyšší podiel na jeho hodnote majú stavby  v objeme 910 309,- € a pozemky v hodnote 104 774,- €. Dlhodobý finančný majetok predstavuje  objem 642 656,- € z toho  sú to podielové CP a podiely v dcérskej spoločnosti a realizovateľné cenné papiere.

    	Prehľad  pohľadávok a záväzkov v porovnaní s r. 2010  je  nasledovný:

Pohľadávky a záväzky	Výška v € 	Výška v € 	Rozdiel	
	k 31.12.2010	k 31.12.2011	 	
Krátkodobé záväzky spolu z toho:				
Záväzky v lehote splatnosti	23 182	309 227	-286 045	
Záväzky po lehote splatnosti 	0 	0	0	
Dlhodobé záväzky spolu z toho	1 800	1 550	250	
Záväzky v lehote splatnosti	1 800	1 550	250	
Záväzky po lehote splatnosti 	 	 	0	
Spolu 	26 782	312 327	-285 545	
				
Pohľadávky podľa doby splatnosti	Hodnota v € 	Hodnota v € 	 	
	k 31.12.2010	k 31.12.2011	 	
Pohľadávky v lehote splatnosti	2 948	53 126	50 178	
Pohľadávky po lehote splatnosti 	522	3 135	2 613	
Spolu 	3 470	56 261	52 791	

Pohľadávky  v lehote splatnosti v porovnaní s r. 2010 prestavujú nárast o 50 178,- € a vymáhanie bolo zabezpečené vo vlastnej réžií prostredníctvom kmeňových zamestnancov. V prípade, že to nebude v možnostiach pracovníkov OcÚ navhujem tento problém riešiť súdnou cestou a exekúciou. 

3.	STAV A VÝVOJ DLHU

Obec  využívala v roku 2011 nenávratné  zdroje financovania   v podobe dlhodobého úveru  na zakúpenie nehnuteľnosti, ktorého zostatková  výška je 31.12.2011 87 864,- €. Z dôvodu, že v čase zostavovania stanoviska neboli k dispozícii rozpočtové údaje z r. 2009, 2010 nemožno urobiť lepšie porovnanie  s týmito predchádzajúcimi rokmi vo vývoji  dlhodobých úverových záväzkov.   

4. Údaje o hospodárení príspevkových organizácií

Obec nie je zriaďovateľom príspevkových organizácií.

5. prehľad o poskytnutých zárukách podľa jednotlivých príjemcov 
Obec neposkytla žiadne záruky. 

6. údaje o nákladoch a výnosoch podnikateľskej činnosti
Obec nepodniká na základe živnostenského oprávnenia.

7.	hodnotenie plnenia programov obce a programov vyššieho územného celku

V súlade s § 16 ods. 5 písm. g) zákona c. 583/2004 Z. z. je súčasťou návrhu záverečného úctu Hodnotenie plnenia programov, v ktorom sú závery o plnení jednotlivých programov a  podprogramov. 
        Rozpočet obce Dubová bol na rok 2011 zostavený ako programový rozpočet; výdavky rozpočtu obce boli alokované do 11 programov 60 podprogramov a 27 prvkov vrátane projektov. Každý program, ktorý predstavuje súhrn aktivít (prác, činností a dodávok) má definovaný svoj zámer a cieľ, pričom zámer vyjadruje očakávaný pozitívny dôsledok dlhodobého plnenia príslušných cieľov a cieľ sa monitoruje a hodnotí merateľným ukazovateľom. Hodnotenie programov v návrhu záverečného účtu je na úrovni slovného zdôvodnenia plnenia či neplnenia jednotlivých programov obce, vrátane jeho prvkov a projektov. Napriek proklamovaniu, že pri hodnotení jednotlivých programov sa budú využívať základné kritéria ako relevantnosť, efektívnosť a hospodárnosť, účinnosť, vplyv, udržateľnosť, tieto v hodnotení zaznamenané neboli. Celkovo však vnímam hodnotenie programov rozpočtu v rámci záverečného účtu za podrobne spracované najmä čo sa týka kvantity. Kvalitatívne zlepšenie je a bude výraznejšie s pribúdajúci rokmi, kedy využitie proklamovaných základných kritérií sa premietne v hodnotení plnenia programov v širšom kontexte a možnosti porovnávania.

Záver

Návrh záverečného účtu Obce Dubová za rok 2011 je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 zákona o rozpočtových pravidlách územnej samosprávy.
Návrh záverečného účtu Obce Dubová za rok 2011 bol v zmysle § 9 ods. 2 zákona o obecnom zriadení a § 16 ods. 9 zákona. o rozpočtových pravidlách územnej samosprávy zverejnený najmenej na 15 dní spôsobom v obci obvyklým. Riadna účtovná závierka k 31.12.2010 bola v súlade s § 9, ods. 5 zákona o obecnom zriadení a § 16 ods. 3 zákona o rozpočtových pravidlách
územnej samosprávy. 

 Na základe všetkých vyššie uvedených skutočností odporúčam obecnému zastupiteľstvu  návrh záverečného účtu za rok  2011
 schváliť   bez   výhrad.

Dubová, 7.02.2012
                                                                                            
Mgr. Iveta Balejčiková
hlavná kontrolórka obce

A.	N á v r h     u z n e s e n i a 

O b e c n é   z a s t u p i t e ľ s t v o     obce  Dubová

A/ b e r i e  n a   v e d o m i e 

•	stanovisko hlavného kontrolóra k návrhu záverečného účtu za r.2011

B/  s c h v a ľ u j e